Հատուկ քննչական ծառայության ղեկավար Սասուն Խաչատրյանը կարծես թե վճռական է տրամադրված Քոչարյանին նստեցնելու հարցում, ամեն ինչ անելու է, որ Ռոբերտ Քոչարյանը նորից վերադառնա կալանավայր ու զրկվի ազատությունից։ Ճիշտ է, Վերաքննիչ քրեական դատարանը բեկանից առաջին ատյանի դատարանի որոշումն ու Քոչարյանին ազատ արձակեց, բայց Խաչատրյանը հույսը չի կորցրել, որ դատախազությունը վճռաբեկ բողոք կներկայացնի, և այն կբավարարվի։ «Ես հուսով եմ, որ գլխավոր դատախազությունը կբերի վճռաբեկ բողոք, և Ռոբերտ Քոչարյանը կհայտնվի անազատության մեջ, որպեսզի չկարողանա խոչընդոտել գործի քննությանը»,-այսօր լրագրողների հետ զրույցում ասաց Սասուն Խաչատրյանը։